
	LIETUVOS KARIUOMENĖS 

	KIBERNETINĖS GYNYBOS VALDYBA

KIBERNETINIŲ GRĖSMIŲ APTIKIMO PLATFORMOS DIEGIMO PASLAUGŲ TECHNINĖ SPECIFIKACIJA



	1. [bookmark: _Hlk240274458]
	Pirkimo objekto paskirtis:

	1.1. 
	Kibernetinių grėsmių (toliau – grėsmių) aptikimo platformos įdiegimas, įgyvendinant šiuos komponentus:
· grėsmių aptikimo platformos įgyvendinimo ir pritaikymo detalus projektavimas;
· grėsmių aptikimo platformos centrinio valdymo modulio diegimas užsakovo pateiktose tarnybinėse stotyse. Turi būti sudiegtas vienas centrinis valdymo modulis.
· grėsmių aptikimo platformos sensorių modulių diegimas užsakovo pateiktose tarnybinėse stotyse. Turi būti sudiegti trys sensorių moduliai.

	1.2. 
	Centrinis valdymo modulis turi būti diegiamas perkančios organizacijos infrastruktūroje ir turi užtikrinti centralizuotą platformos administravimą, sensorių modulių valdymą, konfigūravimą, stebėseną, saugumo įvykių analizę ir grėsmių aptikimą.

	1.3. 
	Sensorių moduliai turi būti diegiami perkančios organizacijos infrastruktūroje ir skirti saugumo techninių įvykių, veiksmų ir būsenų – telemetrijos duomenų surinkimui iš įrenginių, sistemų ir aplikacijų, tinklo srauto ir saugumo įvykių stebėsenai bei jų perdavimui į centrinį valdymo modulį, siekiant aptikti galimas grėsmes ir saugumo incidentus.

	2. 
	Bendrieji reikalavimai

	2.1. 
	Tiekėjas privalo suteikti visas numatytas paslaugas tinkamai, visa apimtimi per pirkimo dokumentuose nustatytą terminą.

	2.2. 
	Visa siūloma techninė ir programinė įranga turi turėti gamintojo techninį palaikymą ne trumpiau kaip 3 metus nuo platformos įdiegimo dienos.

	2.3. 
	Gamintojo palaikymas turi būti įskaičiuotas į pasiūlymo kainą ir neturi būti papildomai apmokestinamas viso palaikymo laikotarpio metu.

	2.4. 
	Tiekėjas privalo užtikrinti, kad palaikymo sąlygos ir apimtis išliktų nepakitusios visą 3 metų laikotarpį, palaikymo kaina negali būti indeksuojama, perskaičiuojama ar didinama dėl infliacijos, valiutų svyravimų ar kitų Tiekėjo taikomų kainodaros pokyčių.

	2.5. 
	Turi būti pateiktos programinės įrangos licencijos, reikalingos visiems 1.1 papunktyje nurodytiems komponentų funkcionalumams užtikrinti.

	2.6. 
	Diegimui naudojama programinė įranga nėra pirkimo objektas. Tiekėjas turi naudoti atvirojo kodo (angl. - open‑source) programinę įrangą, kuri yra nemokama ir prieinama pagal atvirojo kodo licencijas, todėl papildomų išlaidų licencijoms neturi atsirasti.

	2.7. 
	Tiekėjas į savo pasiūlymą turi įtraukti visą programinę įrangą, medžiagas ir diegimo bei suderinimo paslaugas, reikalingas šioje specifikacijoje nurodytiems reikalavimams įvykdyti.

	2.8. 
	Tiekėjas turi užtikrinti, kad įsigyjamoje programinėje įrangoje nebūtų įterpta jokio papildomo programinio kodo, kuris nėra būtinas tokios programinės įrangos funkcionalumui užtikrinti. Paaiškėjus, kad programinėje įrangoje yra įtartinas, šnipinėjimo ar kitas kenkimo kodas, tai būtų traktuojama kaip reikalavimų neatitikimas ir sutarties sąlygų nesilaikymas. Tokiu atveju:

	2.8.1. 
	programinė įranga keičiama saugumo reikalavimus atitinkančia programine įranga;

	2.8.2. 
	Tiekėjas padengia keitimo proceso metu Perkančiosios organizacijos patirtą materialinę žalą.

	2.9. 
	Pirkimo objektas turi atitikti Lietuvos Respublikos viešųjų pirkimų įstatymo 37 straipsnio 9 dalyje ir kituose taikomuose teisės aktuose nustatytus nacionalinio saugumo reikalavimus. Tiekėjas privalo pateikti perkančiosios organizacijos nustatytas nacionalinio saugumo atitikties formas ir kitą prašomą informaciją, reikalingą pirkimo objekto atitikčiai įvertinti.

	2.10. 
	Tiekėjas privalo pateikti visą teisingą ir išsamią informaciją, reikalingą jo atitikčiai Lietuvos Respublikos viešųjų pirkimų įstatymo 47 straipsnio 9 dalyje ir kituose taikomuose teisės aktuose nustatytiems nacionalinio saugumo reikalavimams įvertinti, taip pat nedelsdamas raštu informuoti perkančiąją organizaciją apie aplinkybių, galinčių turėti įtakos nacionalinio saugumo vertinimui, pasikeitimus.

	2.11. 
	„Žaliojo“ pirkimo reikalavimai: pirkimas vykdomas vadovaujantis Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ 4.4.3. punktu, kuomet „perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos“.

	3. 
	Kvalifikaciniai reikalavimai

	3.1. 
	Vadovaujantis Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“ Tiekėjas privalo atitikti nutarime numatytus kibernetinio saugumo reikalavimus.

	3.2. 
	Pateikdamas pasiūlymą Tiekėjas patvirtina, kad jis atitinka 3.1. punkte nustatytus kibernetinio saugumo reikalavimus. Tiekėjas Perkančiosios organizacijos prašymu turės pateikti Tiekėjo vadovo arba jo įgalioto asmens patvirtintos kibernetinės saugos politikos dokumentus patvirtinančius kibernetinio saugumo reikalavimų įgyvendinimą.

	3.3. 
	Tiekėjas per paskutinius 3 metus arba per laiką nuo Tiekėjo įregistravimo dienos (jei Tiekėjas veikia trumpiau nei 3 metus), turi būti sėkmingai užbaigęs ne mažiau kaip 3 grėsmių aptikimo platformos diegimo projektus, įstaigose, įmonėse ar organizacijose (nebus užskaitomi projektai, kurie įgyvendinti Tiekėjo infrastruktūroje ir naudojami Tiekėjo reikmėms).
Pateikiamas projektų sąrašas (patvirtintas Tiekėjo įmonės vadovo ar įgalioto asmens parašu ir antspaudu), kuriame turi būti nurodyti per paskutinius 3 metus arba per laiką nuo Tiekėjo įregistravimo dienos (jeigu Tiekėjas vykdė veiklą mažiau nei 3 metus) įvykdyti projektai (sutartys), nurodant užsakovą ir jo kontaktinius duomenis, objektą, trumpą vykdyto projekto (sutarties) aprašymą, aiškiai išskiriant sutarties vykdyme dalyvavusių šalių indėlį ir atsakomybes, pasiektus rezultatus, pasirašymo bei įvykdymo datą.

	3.4. 
	Tiekėjas turi užtikrinti kvalifikuotą personalą paslaugų teikimui:

	3.4.1. 
	Tiekėjas turi užtikrinti ne mažiau kaip 1 (vieną) kvalifikuotą projekto vadovą, kuris, betarpiškai dalyvaus vykdant projektą.
Kvalifikacija ir kompetencija: 
· aukštasis universitetinis informatikos, informacinių technologijų ar inžinerijos srityje arba jam prilygintas išsilavinimas;
Specifinė patirtis ir kvalifikacija:
· ne trumpesnė nei 3 metų darbo patirtis (nesumuojant vienu metu vykdomų projektų trukmės) projektuose, kuriuose vykdė projektų valdymo veiklas;
· įvykdyti bent 3 grėsmių aptikimo platformos diegimo projektai.

	3.4.2. 
	Tiekėjas turi užtikrinti ne mažiau kaip 2 (du) kvalifikuotus ekspertus, kurie betarpiškai dalyvaus vykdant projektą.
Kvalifikacija ir kompetencija:
· aukštasis universitetinis informatikos, informacinių technologijų ar inžinerijos srityje arba jam prilygintas išsilavinimas;
Specifinė patirtis ir kvalifikacija:
· ne trumpesnė nei 3 metų darbo patirtis (nesumuojant vienu metu vykdomų projektų trukmės) projektuose, kuriuose ekspertas vykdė grėsmių aptikimo platformos projektavimą ir diegimą.

	3.5. 
	Tiekėjas turi užtikrinti, kad  su „Riboto naudojimo“ žymos informacija dirbs ar susipažins tik teisę dirbti su įslaptinta informacija, žymima slaptumo žyma „Riboto naudojimo“, turintys asmenys ir tik vadovaudamiesi principu „Būtina žinoti“. Principas „Būtina žinoti“ reiškia, kad įslaptinta informacija gali būti patikėta tik atitinkamus leidimus arba teisę dirbti ar susipažinti su įslaptinta informacija turintiems asmenims, kuriems vykdant tarnybines pareigas reikalinga susipažinti su įslaptinta informacija. Asmeniui gali būti patikėta tokios apimties įslaptinta informacija, kokios reikia jo pareigoms atlikti.

	3.6. 
	Tiekėjas privalo pateikti:
· specialistų sąrašą, kuriame būtų nurodyta specialisto vardas, pavardė, kokioms pareigoms priskirtas;
· gyvenimo aprašymas (CV), kuriame aiškiai nurodoma, kuriuos nustatytus reikalavimus atitinka;
· gyvenimo aprašyme nurodytų diplomų ir sertifikatų kopijas;
· kitus kvalifikaciją įrodančius dokumentus (darbo patirtį patvirtinančius dokumentus, sutartis ir jų įvykdymo aktus, teisę dirbti su įslaptinta informacija patvirtinančius dokumentus ir t.t.).


	4. 
	Reikalavimai grėsmių aptikimo platformos detaliam projektavimui:

	4.1. 
	Grėsmių aptikimo platformos detalus projektavimas turi būti pateiktas kaip projektavimo dokumentas, apimantis:
· aukšto lygio ir detalios techninės bei funkcinės architektūros aprašą diegiamai grėsmių aptikimo platformai, įskaitant sensorių sąveiką su centrinio valdymo moduliu. Techninis projektas turi numatyti visų komponentų paskirstymą atsižvelgiant į planuojamą apkrovą, našumo reikalavimus ir skirtingas užsakovo numatytas diegimo vietas;
· automatizuotų paslaugų modelį ir teikiamų paslaugų aprašą;
· grėsmių aptikimo platformos operacinę programą ir veiklos procedūras;
· įgyvendinimo projekto planą,;
· organizacinius resursus (infrastruktūrą, personalą, sutartis ir kitus išteklius), reikalingus sensorių infrastruktūros sukūrimui ir eksploatavimui;
· mokymų planą kibernetinio saugumo analitikų komandai, kuri naudos ir valdys platformą;
· sprendimo priėmimo testavimo procedūras ir naudojimo scenarijus. 

	4.2. 
	Projektavimo dokumentas turi apimti visų projekto komponentų architektūrinius ir techninius sprendimus.

	4.3. 
	Projektavimo dokumentas turi būti suderintas su užsakovu prieš pradedant įgyvendinti grėsmių aptikimo platformos komponentus.

	4.4. 
	Tiekėjas turi parengti ir pateikti išsamią grėsmių aptikimo platformos diegimo dokumentaciją.

	5. 
	Techniniai reikalavimai grėsmių aptikimo platformos centrinio valdymo modulio  diegimui

	5.1. 
	Grėsmių aptikimo platformos centrinis valdymo modulis skirtas visų platformos sensorių integravimui, valdymui ir stebėsenai.

	5.2. 
	Centrinis valdymo modulis turi valdyti šifruotus VPN (virtual private network) ryšius tarp centrinės platformos ir sensorių. VPN infrastruktūra turi užtikrinti: 
·  šifruoto ryšio sukūrimą, palaikymą ir valdymą tarp centrinio modulio ir likusių sensorių; 
· VPN ryšio terminavimą specializuotame įrenginyje, turinčiame maršrutizavimo maršrutizavimo ir komutavimo funkcijas; 
· automatinį šifruoto ryšio gedimo aptikimą ir atkūrimą; 
· saugų sensorių duomenų perdavimą į centrinę platformą.

	5.3. 
	Centrinis valdymo modulis turi užtikrinti centralizuotą visų sensorių konfigūracijų valdymą ir jų būklės stebėseną. Sensorių programinės įrangos atnaujinimai ir naujų versijų diegimas turi būti vykdomas automatiškai iš centrinės platformos.

	5.4. 
	Centrinis valdymo modulis turi centralizuotai valdyti ir reguliariai automatiniu būdu diegti bei platinti aptikimo taisyklių rinkinius sensoriuose.

	5.5. 
	Sensoriuose surinkti ir apdoroti duomenys turi būti pasiekiami nuotoliniu būdu per centrinę vartotojo sąsają (GUI – graphic user interface) agreguota forma. Jei sensorius laikinai praranda ryšį su centriniu valdymo moduliu, duomenys turi būti saugomi lokaliai ir perduodami atkūrus ryšį. Sistema turi leisti vykdyti paieškas per pasirinktus sensorius pagal konkrečius metaduomenų laukus (pvz., IP adresą).

	5.6. 
	 Centrinis valdymo modulis turi palaikyti SOC (Saugumo operacijų centro) darbo procesus: 
· įspėjimų priskyrimą analitikams; 
· įspėjimų būsenų valdymą (naujas, tiriamas, išspręstas); 
· tyrimo istorijos saugojimą (laiko žymos, analitikos, komentarai, sprendimai); 
· darbo krūvio valdymą pagal filtravimą, prioritetus ir SLA (Service level agreement).

	5.7. 
	Centrinis valdymo modulis turi pateikti ataskaitas apie naudojamų grėsmių žvalgybos šaltinių efektyvumą. Sistema turi pateikti informaciją apie: 
· įspėjimų dalį, sukeltą CTI (Cyber threat inteligence); 
· aukšto patikimumo aptikimus iš CTI koreliacijos; 
· klaidingų teigiamų (False positives) įvykių rodiklius pagal CTI šaltinius; 
· CTI indėlį į ankstyvą grėsmių aptikimą.

	5.8. 
	Sprendimas turi turėti lokaliai diegiamą dirbtinio intelekto (toliau DI) asistentą, skirtą SOC ir CSIRT (Computer Security Incident Response Team) analitikams. Asistentas turi padėti: 
· apibendrinti įspėjimus; 
· paaiškinti aptikimo kontekstą; 
· pateikti tyrimo rekomendacijas. 
DI asistentas turi veikti tik su lokaliais duomenimis ir negali perduoti jautrios informacijos už organizacijos ribų.

	5.9. 
	Centrinis valdymo modulio licencijavimas turi leisti rinkti neribotą įvykių skaičių per sekundę arba neribotą duomenų kiekį iš visų sensorių.

	5.10. 
	Centrinis valdymo modulis turi palaikyti ne mažiau kaip 100 sensorių modulių valdymą be papildomos techninės įrangos keitimo.

	5.11. 
	Centrinis valdymo modulis turi suteikti šias operatorių funkcijas: 
· TCP/IP srauto analizę tikslinių atakų aptikimui; 
· įsibrovimų filtravimą; 
· duomenų vizualizavimą grafikais; 
· tyrimus pagal pasirinktą laikotarpį; 
· automatinį įspėjimų generavimą; 
· duomenų eksportą; 
· incidentų tyrimą įkeliant PCAP ar kitus duomenis.

	5.12. 
	Centrinis valdymo modulis turi palaikyti automatizuotą integraciją su incidentų registravimo (ticketing) sistema, įskaitant automatinį incidentų registravimą ir metaduomenų perdavimą.

	5.13. 
	Centrinis valdymo modulis turi turėti grėsmių žvalgybos indikatorių (IoC) valdymo funkcijas, įskaitant: 
· klaidingų (false positive) IoC žymėjimą; 
· IoC išskyrimą iš aptikimo (whitelisting); 
· IoC patikimumo vertinimą.

	5.14. 
	Centrinis valdymo modulis turi turėti API integracijas su CSIRT incidentų registravimo ir valdymo įrankiais.

	6. 
	Techniniai reikalavimai grėsmių aptikimo platformos sensorių modulių diegimui.

	6.1. 
	Grėsmių aptikimo platformos sensorių moduliai turi užtikrinti tinklo srauto stebėseną ir saugumo duomenų rinkimą organizacijose, kuriose jie diegiami. Sensoriai turi būti skirti kelių organizacijų infrastruktūros stebėjimui.

	6.2. 
	Sensorių moduliai turi naudoti tinklo srauto kopijavimo (TAP) technologiją, leidžiančią pasyviai kopijuoti tinklo srautą tarp organizacijos vidinio komutatoriaus ir ugniasienės. TAP įrenginys turi gebėti agreguoti dvikryptį srautą į vieną duomenų srautą ir paskirstyti jį apdorojimo mazgams. TAP valdymas turi būti galimas per saugų nuotolinį ryšį naudojant GUI ir CLI (command line interface) sąsajas.

	6.3. 
	Sensorių moduliai turi palaikyti ne mažesnį kaip 10 Gbps tinklo srauto stebėjimą, užtikrinant ne mažiau kaip 9 Gbps pastovų apdorojimą be paketų praradimo ir palaikyti ne mažiau kaip 15 000 įvykių per sekundę (EPS).

	6.4. 
	Sensorių modulių ryšys su centriniu moduliu turi būti užtikrinamas per dedikuotą VPN įrenginį. Sensoriaus vidinis tinklas negali būti tiesiogiai sujungtas su organizacijos vidiniu tinklu ir negali būti tarpusavyje sujungtas su kitų organizacijų sensoriais per centrinę platformą. Centrinę platformą gali pasiekti tik su užsakovu suderinti duomenų srautai ir asmenys.

	6.5. 
	Sensorių moduliai turi turėti tinklo srauto analizės variklį, kuris: 
· apdoroja perimtą tinklo srautą; 
· analizuoja ne mažiau kaip 30 TCP/IP protokolų (įskaitant pramoninius protokolus, pvz., Modbus); 
· išskiria protokolų metaduomenis vieningame duomenų modelyje; 
· vykdo srauto palyginimą su grėsmių žvalgybos indikatorių (IoC) sąrašais; 
· palaiko bent 1 000 000 vienu metu tikrinamų indikatorių.

	6.6. 
	Grėsmių žvalgybos indikatorių (IoC) atitikimas turi būti galimas bent pagal šiuos atributus: 
· šaltinio ir paskirties IP adresus; 
· domenų vardus (FQDN); 
· URL nuorodos;
· Failų maišas (hash) pagal MD5 ir SHA1 algoritmus.

	6.7. 
	Sensorių moduliai turi palaikyti kenkėjiškos veiklos identifikatorių (signatures) analizę naudojant Suricata arba lygiavertį IDS/IPS analizės variklį.

	6.8. 
	Sensorių modulyje išanalizuoti duomenys turi būti saugomi indeksuotu ir paieškai optimizuotu formatu vietiniame sensoriaus mazge, tačiau turi būti prieinami užklausoms iš centrinės platformos.

	6.9. 
	Sensoriai turi turėti automatinę konfigūracijos stebėseną ir savireguliacijos (self-healing) funkcijas.

	6.10. 
	Sensorių našumo duomenys (CPU, atmintis, diskai) turi būti nuolat stebimi ir perduodami į centrinį valdymo modulį.

	6.11. 
	Sensorių modulis turi įrašyti tinklo srautą PCAP formatu.

	6.12. 
	Sensorių moduliai turi palaikyti giluminę paketų analizę (Deep Packet Inspection), įskaitant: 
· įsibrovimų aptikimo taisykles; 
· nestandartinių taisyklių kūrimą; 
· atakų modelių analizę; 
· anomalijų aptikimą; 
· programų identifikavimą ir jų versijų nustatymą; 
· pažeidžiamų ar kompromituotų sistemų identifikavimą.

	6.13. 
	Sensorių moduliai turi registruoti ir analizuoti visus DNS užklausų srautus į išorinius DNS serverius.

	6.14. 
	Sensorių moduliai turi aptikti retus, periodiškai pasikartojančius paketus (beaconing), būdingus C2 atakoms.

	6.15. 
	Sensorių moduliai turi išskirti ir analizuoti protokolus, atributus, failus, SSL sertifikatus ir JA3.

	6.16. 
	Analitikai turi turėti galimybę pasirinkti tinklo sesiją per WEB sąsają ir atsisiųsti PCAP failą analizei trečiųjų šalių įrankiais (pvz., Wireshark).

	6.17. 
	Sensorių moduliai turi rinkti saugumo žurnalinius įrašus iš įvairių šaltinių: 
· Linux ir Windows operacinių sistemų; 
· tinklo įrenginių; 
· saugumo sistemų; 
· taikomųjų programų.

	6.18. 
	Žurnaliniai įrašai turi būti surenkami naudojant Endpoint agentus, Beats, Syslog arba API integracijas ir normalizuojami pagal Elastic Common Schema (ECS).

	6.19. 
	Sensorių moduliai turi generuoti įspėjimus, kurie turi būti matomi sensoriaus sąsajoje, o visi sensorių įspėjimai turi būti agreguojami centrinėje platformoje.

	6.20. 
	Sensorių moduliai turi palaikyti automatinį įspėjimų generavimą pagal iš anksto nustatytas taisykles ir aptiktus grėsmių žvalgybos indikatorius.

	
	

	
	



